Streymnes

Streymnes [] (dänisch: Strømnæs, boarisch weatli: Stromlondspiz) is a Uatschoft auf d Färöer om Ostgstod fo da Haptinsl Streymoy. Om 1. Jenna 2020 hods bei ana Flech fo 7,61 km2 317 Eiwohna ghob (Dichtn: 41,66 EW/km2). Sei Postleitzoi is FO-435 und es ghead seidm 1. Jenna 2005 zua Sunda Kommuna. Fuahea hods zua Kommune Hvalvík ghead, de aufglesd wuan is.

S Wuat Streymnes sted im Nominativ, Akkusativ und Genitiv gleich. Im Dativ sogg ma (í/ur) Streymnesi. Oan, wos fo Sreymnes is, nennd ma an Streymnesmaður (weibli: Streymneskona, neutral: Streymnesfólk).

 Eadkund 
mini
mini|Streymnes, Ortsmitte
Streymnes ligg on da Bucht Hvalvík om Sundini und ghead somid zum Sundalag. Es ligg neadlich fom Ósin, im Delta fo da Stórá, om Eigong fom Doi Saksunardalur. S Duaf grenzt on Hvalvík, Saksun und Nesvík. Es bsted aus oam Uatstei und ligg on da Stross 13, de fo Oyrareingir auf Søldarfjørður fiad.

 Gwassa 
A Drittl fo da Westseitn fom Saksunardalur ghead z Streymnes. Des Doi wead im Sidn fo da Stórá (Groussa Boch) entwassad, da da mid Obstond grejsst Fluss im Duaf is. Si is aa da Grenzfluss z Hvalvík. Da Grenzboch z Saksun is d Svartá. Onane Bach hand d Streymnesá (Streymnesboch) und d Margáir (Rondbach).

Oanziga See is da 0,13 ha grousse Tjørnin á Melini (Weiha om Schoda).

 Beag 
Zwoa Beag gibs z Streymnes: da Sandfelli (Sondbeag, 537 m) und da Rossafelli (Ressabeag, 453 m). Zwischn eana ligg da Sodl Streymneshálsur (318 m).

 Gschicht 
Streymnes is im Jarðarbókin fo 1584 s eascht moi ois Strømmennes gnennd wuan.Jarðarbókin 1584 auf da Seitn 44.

Om 1. Jenna 2005 iss zua Sunda Kommuna kema, weis d Hvalvíka Kommune aufglesd homb.

In d '80a-Joa is a Autobruckn iwan Ósin baud wuan. D oide Bruckn sted nu, bfind si owa 630 Meta weida im Saksunardalur drei.

2012 is a Weg oglegg und Fuassgengabruckn iwa d Stóra baud wuan. Iaz miassnd d Streymnesa koan Umweg beim Kiachn ge z Hvalvík mea mochn.

 Infrastruktur 
Z Streymnes is seid 1993 da EB/Streymur dahoam, dea duatn a Stadion Við Margáir hod, des 200 Sizbletz hod., weltfussball.de

Sidestli fom Duafzentrum bfindt si a Oidnhoam Røktarheimið á Mørkini.

 Bfejkarunghagstova.fo Hagstova Forøya: Bfejkarungszoina 1985 - 2020 (färöisch). 

 Im Netz 

 Streymnes, faroeislands.dk (auf Englisch, Infos und Fotos)
 Streymnes, landsverk.fo. Blick auf das Wetter in Streymnes.

 Beleg 

Kategorie:Ort auf den Färöern